Tənkabuni

Məhəmməd Mümin ibn Mir Məhəmməd Zaman Tənkabuni — XVII əsrdə yaşamış və mazandaranmənşəli İran həkimi.

 Həyatı 
Tənkabuni müxtəlif tibbi və dini mövzularda əsərlər müəllifi olmuşdur. O, 1679-cu ildə tərtib edildiyi qeyd olunan geniş həcmli farsdilli sadə və mürəkkəb dərmanlar toplusunu ərəb və hind mənbələrinə əsaslanaraq hazırlamışdır. Əsər Səfəvi hökmdarı I Şah Süleymana (1666–1694) həsr edilmişdir. Onun babaları Tənkabundan İsfahana köçmüş və Səfəvi sülaləsi hökmdarlarının sarayında xüsusi təbib kimi fəaliyyət göstərmişlər. Tənkabuni həmçinin Şah Süleymanın saray həkimi olmuş, tibb və dil sahəsində yüksək bilik və bacarığa malik idi. O, məşhur “Töhfət əl-möminin” (“Töhfətül-möminin”) adlı əsərini də məhz Şah Süleyman üçün qələmə almışdır.

Tənkabuninin “Töhfət əl-möminin” əsərinin bir nüsxəsi Məhəmməd Həsən xanın oğlu Əmir Əli Naqi xan tərəfindən Tabas Giləki şəhərinə vəqf (xeyriyyə bağışı) edilmişdir. Vəqf həsrnaməsi 1824-cü ilin avqust–sentyabr aylarına aiddir, əlyazma isə 1819–1820-ci ildən əvvəl - Qacarlar dövründə köçürülmüşdür.

 Mənbələr 
 C.A. Storey, Persian Literature: A Bio-Bibliographical Survey. Volume II, Part 2: E.Medicine (London: Royal Asiatic Society, 1971), p. 261-3 no. 448
 Lutz Richter-Bernburg, Persian Medical Manuscripts at the University of California, Los Angeles: A Descriptive Catalogue, Humana Civilitas, vol. 4 (Malibu: Udena Publications, 1978), pp. 128–31
 Fateme Keshavarz, A Descriptive and Analytical Catalogue of Persian Manuscripts in the Library of the Wellcome Institute for the History of Medicine (London: Wellcome Institute for the History of Medicine, 1986) p. 268
 A.Z. Iskandar, A Descriptive List of Arabic Manuscripts on Medicine and Science at the University of California, Los Angeles (Leiden: Brill, 1984). p. 36.

 Xarici keçidlər 
Tuḥfat al-mu'minīn by Tunakābunī Daylamī, Muḥammad Mu'īn ibn Muḥammad Zamān, 11th century, author. 1143 (hijri), 296 p. 

 İstinadlar